
RAPORT 

asupra proiectului de Lege privind înfiinţarea Universităţii „Avram Iancu” din municipiul Cluj Napoca
(Pl.x. 562/ 10 septembrie 2007)

1. În baza prevederilor art. 95 din Regulamentul Camerei Deputaţilor, republicat, cu adresa nr. Pl.x. 562/10 septembrie 2007, Comisia pentru învăţământ, ştiinţă, tineret şi sport a primit spre dezbatere şi avizare, în fond, proiectul de Lege privind înfiinţarea Universităţii „Avram Iancu” din municipiul Cluj Napoca (Pl.x. 562/ 10 septembrie 2007).


La întocmirea raportului, Comisia a avut în vedere avizul Consiliului Legislativ.
La dezbateri s-a ţinut seamă de Punctul de vedere al Departamentului Legislativ al Camerei Deputaţilor, în interpretarea prevederilor art. 31 lit. g şi art. 37 alin. (2) din Legea nr. 87/2006, cu modificările ulterioare.
Proiectul de Lege  are ca obiect de reglementare înfiinţarea, prin lege, a unei instituţii de învăţământ superior.

2. În funcţie de obiectul şi conţinutul său, proiectul de Lege face parte din categoria legilor ordinare.

3. La lucrările Comisiei au fost prezenţi 14 deputaţi, din totalul de 24 membri ai Comisiei. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de Lege au participat ca invitaţi: doamna Gabriela Pasztor – secretar de stat în Ministerul Educaţiei, Cercetării şi Tineretului, domnul Ioan Curtu – preşedintele Agenţiei Române de Asigurare a Calităţii în Învăţământul Superior, doamna jurist Coştiug Lucia şi domnul decan Valentin Mureşan din partea Universităţii Avram Iancu din Cluj-Napoca.

4. Potrivit prevederilor art. 75 alin. (1) din Constituţia României, republicată, şi ale art. 92  alin. (9) din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii, în şedinţa din 9 septembrie 2008, Comisia a propus, cu unanimitatea voturilor celor prezenţi, aprobarea proiectului de lege, în forma adoptată de Senat, cu excepţia anexei, care se înlocuieşte cu anexa la prezentul raport, conform documentelor originale examinate de Comisie.

